Publication: Magyar Közlöny
Issue: MK-1998-101 (Year: 1998, Number: 101)
Era: 1990-2004
Section: a 4/1998. (XI. 11.) EüM rendelethez
Paragraph Index: 519

1. számú mellékletben felsorolt, Enterobacteriaceae családba tartozó mikroorganizmust, Enterococcus faecalist, sarjadzó vagy fonalas gombát. 1998/101. szám Lenyomati mintavétellel vizsgálva a mikrobaszám 1 cm felületen 1—3, 100 cm 2 felületre számítva 250 lehet. Palack esetében a köbtartalom 10%-ának megfelelő mennyiségű steril öblítő folyadékot használva 1 cm3 térfogatra számítva a mikroorganizmus szám 1—3, 100 cm3 térfogatban legfeljebb 300 lehet. Nem megfelelő a csomagolóanyag tisztasága, ha a 2. számú mellékletben felsorolt kórokozó mikroorganizmus mutatható ki, vagy a mikrobaszám a fenti tűrési határt meghaladja. 2.2. Felszerelés, munkaeszköz, edényzet, munkafelület (a továbbiakban: felület) Az élelmiszerrel közvetlenül érintkező felület 10× 10 cm területét, ennél kisebb felületű eszköznél a teljes felületet vizsgálva tisztítás, fertőtlenítés után a felületnek meg kell felelnie a 2.1. pontban írtaknak. Munkavégzés előtt vizsgálva a felület kórokozó mikroorganizmussal nem lehet szennyezett. A munkavégzés közben vett minta szennyezettségének értékelésénél figyelembe kell venni a végzett munka jellegét. 2.3. Személyi tisztaság (kéz, munkaruha és kéztörlő) Megfelelő tisztaságú a kéz a kézmosást követően, a még használatlan munkaruha, a használatban lévő kéztörlő, ha kórokozó mikroorganizmust nem tartalmaz. Nem megfelelő a személyi tisztasági minta, ha 2. számú mellékletben szereplő kórokozó, Enterobacteriaceae családba tartozó mikroorganizmus vagy Enterococcus faecalis mutatható ki. Az elbírálásnál figyelembe kell venni a végzett munka jellegét. Aszeptikus munkavégzésnél a személyi higiénia szigorúbb követelményeit a munkahely higiéniai szabályzatában kell előírni.

Source: https://magyarkozlony.hu/hivatalos-lapok/3bffba74fd6e33ca664b93241fa02018ce0ba605/dokumentumok/113f38d538231ead16919a9f84fe8c26db2b7e59/letoltes